MS «Norwegian Gannet»

MS «Norwegian Gannet» er et flytende slakteri (også kalt bløggebåt) for oppdrettsfisk bygget i 2018 som det første i sitt slag. Den ble bygget for det norske rederiet Hav Line ved det spanske skipsverftet Astilleros Balenciaga som byggenr. 409. Dåpen foregikk i hjemmehavnen, Bergen, den 17. november 2018. Skipet er oppkalt etter sjøfuglen havsule (gannet).

Idéen bak skipet var å slå sammen slakting og transport av fisk fra norske oppdrettsanlegg til havner på kontinentet. «Norwegian Gannet» er planlagt å levere norsk oppdrettsfisk til Hirtshals i Danmark. Skipet suger fisken opp fra merdene, bløgger og slakter den underveis, og leverer ferdig pakket produkt til den danske mottakshavnen. Det er anslått at hver leveranse vil tilsvare fisk transportert med 85 vogntog. Forretningsmodellen har blitt ansett som en revolusjon innen oppdrettsnæringen, samtidig vil den potensielt kunne true norske arbeidsplasser ettersom behovet for slakterier på land vil avta. Rederiet har signalisert at de ønsker norsk mannskap om bord, og det vil være en bemanning på rundt 100 personer på skipet.

Med 14 Baader sløyemaskiner type 144 har skipet en total kapasitet på  tonn fisk i året, et volum tilsvarende all oppdrett i Hordaland.Etter fisken blir slaktet kjøles den ned til under null grader i RSW tank. Wärtsilä har designet både båt og fremdriftmaskineriet. En hybrid kombinasjon mellom verdens mest effektive 4-taktsmotor og batteri pakke sørger for en optimaldrift 

26. november 2018 skulle «Norwegian Gannet» settes i flytedokk ved Ågotnes for mindre arbeider før det skulle tas i bruk. Da skipet var på vei inn sank plutselig dokken raskt, men skipet klarte å manøvrere seg ut igjen uten skader.

Referanser

Eksterne lenker 
 
 

Skip fra 2018
Norske bløggebåter
Skip bygget i Spania
Artikler i sjøfart-prosjektet